kardosdrur/scandi-wiki huggingface dataset:
Halden Station

Halden Station (Halden stasjon) er en norsk jernbanestation på Østfoldbanen i Halden. Stationen, der er den sydligste på Østfoldbanen, åbnede sammen med banen 2. januar 1879 under navnet Fredrikshald og fik sit nuværende navn 1. januar 1928. Stationen ligger 2,8 m.o.h., 136,6 km fra Oslo S. Stationsbygningen blev opført i mursten i 1879 efter tegninger af Peter Andreas Blix og er i dag fredet. Stationen har to perroner og en havneterminal.

Ud over som endestation på Østfoldbanen fungerer den også som station for enkelte daglige tog, der forbinder Oslo S med Göteborg C.

Litteratur 
 Østfolds jernbanestasoner af Knut Jul Meland. Østfoldmagasinet 7/2006.

Eksterne henvisninger 

 

Stationer på Østfoldbanen
Station
Etableret i 1879
Jernbanestationer i Viken
Sarpsborg Station

Sarpsborg Station (Sarpsborg stasjon) er en norsk jernbanestation på Østfoldbanen i Sarpsborg. Stationen åbnede i 1879 sammen med Østfoldbanen og ligger 37,7 m.o.h., 109,5 km fra Oslo S. Stationsbygningen blev opført i mursten i 1878 efter tegninger af Peter Andreas Blix. 

På Sarpsborg Station deler Østfoldbanen sig mod nord i en vestre linje via Fredrikstad til Moss og Ski samt den østre linjeføring Indre Østfoldbanen, der går via Rakkestad, Mysen og Askim til Ski. Den vestre linje betjenes af NSB's regionaltog mellem Oslo og Halden/Göteborg. På den østre linje er der normalt ikke persontog mellem Sarpsborg og Rakkestad, men omlagte persontog, godstog og arbejdstog kan forekomme.

Litteratur 
 Østfolds jernbanestasoner af Knut Jul Meland. Østfoldmagasinet 7/2006.

Eksterne henvisninger 

Stationer på Østfoldbanen
Etableret i 1879
Station
Jernbanestationer i Viken
Fredrikstad Station

Fredrikstad Station (Fredrikstad stasjon) er en norsk jernbanestation på Østfoldbanen (vestre linje) i Fredrikstad. Stationen åbnede i 1879 sammen med Østfoldbanen. Den ligger 7,5 m.o.h., 94,26 km fra Oslo S. Den betjenes af NSBs regionaltog mellem Oslo og Halden/Göteborg.

Banegårdsbygningen indeholder billetkontor, venteværelse, opbevaringsbokse og kiosk. Der er busterminal lige ved stationen.

Referencer

Litteratur

Eksterne henvisninger 

Stationer på Østfoldbanen
Etableret i 1879
Station
Jernbanestationer i Viken
Råde Station

Råde Station (Råde stasjon) er en norsk jernbanestation på Østfoldbanen (vestre linje) i Råde. Stationen består af to spor med hver sin sideliggende perron, der er forbundet med en gangbro. Desuden er der en stationsbygning med ventesal og toiletter samt en parkeringsplads. Stationen ligger 17,9 m.o.h., 77,0 km fra Oslo S. Den betjenes af NSB's regionaltog mellem Oslo og Halden/Göteborg.

Stationen åbnede sammen med Østfoldbanen 2. januar 1879. Oprindeligt hed den Raade, men den skiftede navn til Råde i april 1921. Den blev fjernstyret 17. december 1973 og gjort ubemandet 1. januar 1979. Stationsbygningen blev opført i træ i 1879 efter tegninger af Peter Andreas Blix. Resten af stationen blev moderniseret i 2013, så den fik universel udformning med nye perroner, gangbro og parkeringsplads.

Litteratur 
 Østfolds jernbanestasoner af Knut Jul Meland. Østfoldmagasinet 7/2006.

Eksterne henvisninger 

Stationer på Østfoldbanen
Etableret i 1879
Jernbanestationer i Østfold
Rygge Station

Rygge Station (Rygge stasjon) er en norsk jernbanestation på Østfoldbanen (vestre linje) i Rygge. Stationen består af to spor med hver sin sideliggende perron med læskure og en stationsbygning. Stationen ligger 24,4 m.o.h., 69,28 km fra Oslo S. Den betjenes af NSB's regionaltog mellem Oslo og Halden/Göteborg. Desuden går der bus til Moss Lufthavn.

Stationen åbnede sammen med Østfoldbanen 2. januar 1879. Den blev fjernstyret 17. december 1973 og gjort ubemandet 4. august 1980. Den blev ombygget i 2000. Stationsbygningen blev opført i træ i 1879 efter tegninger af Peter Andreas Blix og med samme konstruktion som Råde Station.

Litteratur 
 Østfolds jernbanestasoner af Knut Jul Meland. Østfoldmagasinet 7/2006

Eksterne henvisninger 

Stationer på Østfoldbanen
Etableret i 1879
Jernbanestationer i Østfold
Moss Station

Moss Station (Moss stasjon) er en norsk jernbanestation på Østfoldbanen i Moss. Stationen åbnede i 1879 sammen med Østfoldbanen og ligger 3,8 m.o.h., 60,16 km fra Oslo S. Stationsbygningen er tegnet af Peter Andreas Blix. Stationen er udstyret med en havneterminal, mens Bastøfærgerne ligger til kaj i gangafstand.

Stationen betjenes af NSB's regionaltog mellem Oslo og Halden/Göteborg og er endestation for lokaltog fra Stabekk.

Stationen vil blive erstattet af en ny i forbindelse med, at Bane Nor anlægger 10 km dobbeltspor mellem Sandbukta og Såstad i Rygge. De forberedende arbejder startede i efteråret 2017, og de egentlige anlægsarbejder forventes at starte i løbet af 2019. Det forventes at projektet står færdigt i 2025.

Litteratur

Eksterne henvisninger

Noter 

Stationer på Østfoldbanen
Etableret i 1879
Station
Jernbanestationer i Viken
Kolbotn Station

Kolbotn Station (Kolbotn stasjon) er en norsk jernbanestation på Østfoldbanen i Oppegård kommune i Akershus fylke. Stationen består af tre spor, to perroner og en stationsbygning i gulmalet træ, der er opført efter tegninger af Harald Kaas. Stationen ligger 101,3 m.o.h., 12,86 km fra Oslo S. Den betjenes af NSB's lokaltog mellem Stabekk og Ski og lokaltog mellem Skøyen og Mysen/Rakkestad.

Stationen åbnede 1. juni 1895 som holdepladsen Kullebunden, 10. oktober 1910 blev den opgraderet til station, og 1. september  1922 fik den sit nuværende navn. Stationen blev fjernstyret 27. juni 1988.

Litteratur

Eksterne henvisninger

Noter 

Stationer på Østfoldbanen
Etableret i 1895
Jernbanestationer i Viken
Holmlia Station

Holmlia Station (Holmlia stasjon eller Holmlia holdeplass) er en norsk jernbanestation på Østfoldbanen i Osloforstaden Holmlia i Søndre Nordstrand. Stationen åbnede oprindeligt i 1932 men blev erstattet af en ny 350 meter nærmere Oslo i 1982. Stationen betjenes af NSB's lokaltog mellem Stabekk og Ski hhv. Moss og har et passagertal svarende til Lysaker og Drammen. Stationsområdet med trappen er tegnet af NSB Arkitektkontor v/ Arne Henriksen. Projektet modtog Houens fonds diplom for 1988. Stationen er udstyret med elevator og mobile ramper til handicappede. Den blev renoveret i vinteren 2010/11.

Litteratur

Eksterne henvisninger

Noter 

Stationer på Østfoldbanen
Etableret i 1932
Jernbanestationer i Oslo
Fårö

Fårö (på gutnisk Fåre) er øen nordøst for Gotland i Sverige, adskilt fra Gotland af Fårösund.

Øens navn, der i 1400-tallet blev skrevet som Faroyna, består af ordene far, som i farvej eller farvand, og ö (ø). Navnet har altså intet at gøre med husdyret får at gøre.. På Fårö tales (ud over svensk) den gutniske dialekt Fårömål.

Fårö er en flad moræneø med mange småsøer, og består for en stor dels vedkommende af ufrugtbare græsningsarealer. På øen er der et særegent flyvesandsområde, Ullahau. Der er flere områder med rauker (kalkstenssøjler) på øen, blandt andre ved Digerhuvud, Gamle Hamn og Langhammars. Det østligste punkt er Fårö fyrplats med det 30 meter høje fyrtårn Holmudden.

I sommermånederne er øen velbesøgt af turister. Der er nogle små byer på øen, deriblandt Lansagårdarna, Lauterhorn, Mölnor og Stora Gåsmora. Frem til 1998 måtte udlændinge ikke tage til det nordlige Gotland og til Fårö, da det var militært område. Store flersprogede skilte i vejsiden informerede besøgende derom og der var omhyggelig kontrol med reglens overholdelse.

Fra Gotland og Fårösund til Fårö sejler der gratis bilfærger, som påtænkes erstattet af en bro.

Spillefilm 
Filminstruktøren Ingmar Bergman boede og døde på Fårö, og flere af hans film blev indspillet der, blandt andre Såsom i en spegel (1961), Persona (1966), Vargtimmen (1968), Skammen (1968), En Passion (1969) og Scener ur ett äktenskap (1972; indspillet i hans hjem, med ekskonen).

Billeder

Referencer

Ekstern henvisning 
 Gotlands Turistförening 

Gotland
Øer i Sverige
Speinshart

Speinshart er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Eschenbach.

Geografi 
Speinshart ligger i Planungsregion Oberpfalz-Nord.
 
Ud over Speinshart, ligger i kommunen landsbyerne Seitenthal og Tremmersdorf.

Historie 
I 1145 grundlagde Adelvolk von Reiffenberg, hans kone Richenza og to brødre Kloster Speinshart og overdrog det til Præmonstratenserordenen. Klosteret var i forbindelse med reformationen, nedlagt fra 1556 til 1669. Byen var senere en del af Kurfyrstedømmet Bayern og udgjorde indtil sekulariseringen i 1803 en lukket Hofmark, med sæde i klosteret. Klosteret kom derefter i statens besiddelse og havde forskellige funktioner som præstegård, skole og kontorer for skovvæsenet. I 1921 blev det store klosteranlæg givet tilbage til præmonstratenserne, og blev i 1923 igen et kloster.

Eksterne henvisninger 

 Klosteret
 Luftfotos af byen og Klosteret
V (tv-serie)

V er ABC's genindspilning af tv-serien V og havde premiere i 2009. Den forventes at blive vist i Danmark i 2010 på 6'eren. Hovedproducenten er The 4400's skaber Scott Peters, Jason Hall, Steve Pearlman og Jeffrey Bell, og den er baseret på science fiction-legetøjet der er lavet af Kenneth Johnson.

Handling 
Verden vågner op til at rumskibe svæver over de større byer. Rumvæsnerne siger, at de kommer med fred. Nogle tror dem ikke. Den lokale politiagent Erica Evans opdager, at rumvæsnerne har planer om at infiltrere regeringen og handlen i et komplot om at overtage jorden. Erica går med i en modstandsgruppe, der også omfatter Ryan, et rumvæsen der vil redde menneskerne. Rumvæsnerne rekrutterer jordens ungdom, og også Ericas søn, der tjener som hemmelig spion.

Medvirkende 
 Elizabeth Mitchell – Erica Evans
 Morris Chestnut – Ryan Nichols
 Joel Gretsch – Fader Jack Landry
 Lourdes Benedicto – Valerie Stevens
 Logan Huffman – Tyler Evans
 Morena Baccarin – Anna, leder af de Besøgende
 Laura Vandervoort – Lisa, en Besøgende
 Scott Wolf – Chad Decker, en journalist
 Alan Tudyk – Dale Maddox (FBI Agent); Tudyk er kun med i første afsnit, men er ikke skrevet på de andre afsnit.

Eksterne henvisninger 
 
 V  på TV.com

Amerikanske tv-serier fra 2000'erne
Amerikanske tv-serier fra 2010'erne
Tv-programmer fra American Broadcasting Company
Störnstein

Störnstein er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Neustadt a.d.Waldnaab.

Geografi 
Störnstein ligger i Planungsregion Oberpfalz-Nord.
 
Ud over Störnstein ligger i kommunen landsbyen Lanz. Floden Girnitz munder ud i Floß i kommunen.

Geschichte 
Slægten von Stör opbyggede fra Burg Störnstein et herresædesom de i det 13. århundrede solgte til Wittelsbacherne. I 1806 blev området en del af Bayern og i 1818 oprettedes den nuværende kommune.

Eksterne henvisninger 

 Störnstein
 Luftfotos
Kambo Station

Kambo Station (Kambo stasjon) er en norsk jernbanestation på Østfoldbanen i Kambo i den nordlige ende af Moss. Stationen består af to spor med en øperron imellem. Stationen ligger 53,84 km fra Oslo S. Den betjenes af NSB's lokaltog mellem Stabekk og Moss.

Stationen blev åbnet som holdeplads 1. oktober 1898 og opgraderet til station 1. august 1924. Den blev fjernstyret 8. december 1972 og gjort ubemandet 1. januar 1975. 23. april 1995 blev banen omlagt mellem Kambo og Sandbukta, og samtidig blev en ny station taget i brug. Den nye stationsbygning blev opført efter tegninger af NSB Arkitektkontor. Den oprindelige stationsbygning blev antageligt opført i 1898 og revet ned i 1985.

Litteratur 
 Østfolds jernbanestasoner af Knut Jul Meland, Østfoldmagasinet 7/2006.

Eksterne henvisninger 

Stationer på Østfoldbanen
Etableret i 1895
Moss
Jernbanestationer i Viken
Emily Greene Balch

Emily Greene Balch (født 8. januar 1867, død 9. januar 1961) var en amerikansk akademiker, forfatter og pacifist.

Hun blev tildelt Nobels fredspris i 1946 sammen med John Raleigh Mott.

Eksterne henvisninger 

 Nobelprize.org, Nobels fredspris 1946 
 Nobelprize.org, Emily Greene Balch – Biografi 

Modtagere af Nobels fredspris
Personer fra Massachusetts
Nobelprismodtagere fra USA
Sonsveien Trinbræt

Sonsveien Trinbræt (Sonsveien holdeplass eller Sonsveien stasjon) er et norsk trinbræt på Østfoldbanen i Vestby Kommune, nær ved landsbyen Son. Trinbrættet åbnede i 1932 og renoveret i 1996. Fra begyndelsen var der blot et læskur og en træperron. I forbindelse med udvidelsen af banen til to spor i 1996 blev trinbrættet rykket 100 m, og en dobbeltperron blev konstrueret i beton.

Trinbrættet betjenes af NSB's lokaltog mellem Stabekk og Moss.

Ved anlæggelsen af Østfoldbanen i 1879 lå der et ledvogterhus på stedet. Dette blev i 1984 taget ned og genopført på Norsk Jernbanemuseum i Hamar.

Litteratur

Eksterne henvisninger 

Stationer på Østfoldbanen
Etableret i 1932
Jernbanestationer i Viken
Ralph Bunche

Ralph Johnson Bunche (født 7. august 1903 eller 1904 (omstridt) i Detroit, Michigan, død 9. december 1971 i New York City) var en amerikansk borgerretsforkæmper og diplomat. 

Bunche blev tildelt Nobels fredspris i 1950 for sin mægling i Mellemøsten i slutningen af 1940'erne, en mægling som førte til våbenhvile mellem jøderne og araberne i området.

Eksterne henvisninger 

 Nobelprize.org, Nobels fredspris 1950
 Nobelprize.org, Ralph Bunche – Biografi

Diplomater fra USA
Modtagere af Nobels fredspris
Nobelprismodtagere fra USA
Mægling
Personer fra Detroit
Modtagere af Presidential Medal of Freedom
John Raleigh Mott

John Raleigh Mott (født 25. maj 1865, død 31. januar 1955) var i mange år leder af YMCA.

Mott blev tildelt Nobels fredspris i 1946 sammen med Emily Greene Balch.

Eksterne henvisninger 

 John Raleigh Mott på nobelprize.org

Modtagere af Nobels fredspris
Personer fra New York
Nobelprismodtagere fra USA
Betty Williams

Betty Williams (født 22. maj 1943, død 17. marts 2020) var en nordirsk fredsforkæmper. Sammen med Mairead Corrigan og Ciaran McKeown grundlagde hun Kvinder for Fred (Women for Peace), senere ændret til Fællesskab for Fred Folk (Community for Peace People), en organisation dedikeret til opmuntring til en fredelig løsning på konflikten i Nordirland. 

Hun blev tildelt Nobels fredspris for 1976 sammen med Mairead Corrigan for dette arbejde.

Referencer

Eksterne henvisninger 

 Betty Williams på nobelprize.org

Personer fra Nordirland
Modtagere af Nobels fredspris
Nobelprismodtagere fra Storbritannien
Adolfo Pérez Esquivel

Adolfo Pérez Esquivel (født 26. november 1931 i Buenos Aires) er en argentinsk menneskerettighedsforkæmper.

Han var professor i arkitektur helt til han i 1974 viede al sin tid til at bekæmpe fattigdom og kæmpe for menneskerettigheder. I 1980 blev han tildelt Nobels fredspris.

Eksterne henvisninger 

 Adolfo Pérez Esquivel på nobelprize.org

Personer fra Buenos Aires
Modtagere af Nobels fredspris
Nobelprismodtagere fra Argentina
Alva Myrdal

Alva Myrdal (født 31. januar 1902, død 1. februar 1986) var en svensk diplomat, politiker og forfatter. Hun blev tildelt Nobels fredspris i 1982. Hun var gift med Gunnar Myrdal og mor til Jan Myrdal.

Alva Myrdal blev først offentlig kendt i 1930'erne, som medforfatter af bogen Befolkningsproblemet i krise, og betragtes som en af de vigtigste kræfter bag den svenske velfærdsstat. Efter at have været et fremstående medlem af det socialdemokratiske parti i flere år, blev hun i slutningen af 1940'erne involveret i internationalt arbejde. I 1948 blev hun tilbudt stillingen som chef for FN's afdeling for sociale spørgsmål, noget hun takkede ja til. I første halvdel af 1950'erne ledede hun UNESCOs socialvidenskabelige afdeling i Paris, og fra 1955-61 var hun Sveriges ambassadør i Indien. 

Hun var medlem af den svenske Riksdag fra 1962 til 1970. Hun blev statsråd i 1966 (nedrustningsminister 1966-1973 og kirkeminister 1969-1973).

I 1982 blev Alva Myrdal tildelt Nobels fredspris sammen med Alfonso García Robles for sit arbejde med at opsætte den såkaldte Tlatelolco-traktat i 1969, som erklærede Latinamerika og Caribien som atomvåbenfri zone.

Eksterne henvisninger 
 

 Alva Myrdal  – Officiel website 
 Alva Myrdal på Nobelprize.org 
 

Kirkeministre fra Sverige
Ministre fra Sverige
Socialdemokrater fra Sverige
Modtagere af Nobels fredspris
Nobelprismodtagere fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1900-tallet
Alfonso García Robles

Alfonso García Robles (født 20. marts 1911, død 2. september 1991) var en mexicansk diplomat og politiker. Han arbejdede i udenrigstjenesten under 2. verdenskrig, og begyndte at arbejde i FN i 1946.

I 1982 blev Robles tildelt Nobels fredspris sammen med Alva Myrdal for sit arbejde med at opsætte den såkaldte Tlatelolco-traktat i 1969, som erklærede Latinamerika og Caribien som atomvåbenfri zone.

Eksterne henvisninger 

 Nobelkomiteens information om Robles 

Modtagere af Nobels fredspris
Diplomater fra Mexico
Politikere fra Mexico
14. etape af Tour de France 2009

Fjortende etape af Tour de France 2009 blev kørt lørdag d. 18. juli og gik fra Colmar til Besançon.
Ruten var 199 km lang.

 Etape: 14
 Dato: 18. juli
 Længde: 199 km
 Danske resultater:
 63. Brian Vandborg + 5.36
 64. Nicki Sørensen + 5.36
 88. Chris Anker Sørensen + 5.36
 Gennemsnitshastighed: 43,0 km/t

Point- og bjergspurter

1. sprint (Pulversheim) 
Efter 34 km

2. sprint (Dannemarie) 
Efter 67 km

3. sprint (Baume-les-Dames) 
Efter 161,5 km

1. bjerg (Côte de Lebetain) 
3. kategori stigning efter 90,5 km

2. bjerg (Côte de Blamont) 
3. kategori stigning efter 111,5 km

Resultatliste

Eksternt link 
 Etapeside  på Letour.fr     

14
Besançon
Grétar Steinsson

Grétar Rafn Steinsson (født 9. januar 1982 i Siglufjörður, Island) er en tidliger islandsk fodboldspiller, der spillede som højre back. Han fik i sin tid som professionel nået at optræde for klubber som Knattspyrnufélag Fjallabyggðar, ÍA Akranes, BSC Young Boys, AZ Alkmaar, Bolton Wanderers samt Kayserispor.

Landshold 
Steinsson nåede at spille 46 kampe og score 4 mål for Islands landshold. Han debuterede for holdet i marts 2002 i en venskabskamp mod Brasilien, og fik en drømmedebut da han scorede sit debutmål mod verdensstjernerne efter kun 17 minutter på banen.

Eksterne henvisninger 
 Soccerbase.com spillerinfo 

Fodboldspillere fra Island
Fodboldspillere fra ÍA
Fodboldspillere fra BSC Young Boys
Fodboldspillere fra AZ Alkmaar
Fodboldspillere fra Bolton Wanderers F.C.
Hermann Hreiðarsson

Hermann Hreiðarsson (født 11. juli 1974 i Reykjavik, Island) er en tidligere islandsk fodboldspiller, som senest spillede for Fylkir. Han er nuværende fodboldtræner for Fylkir. Han har en lang karriere i engelsk fodbold bag sig, med ophold i både Crystal Palace, Brentford, Wimbledon, Ipswich Town, Charlton Athletic, Portsmouth og Coventry City.

Hreiðarsson vandt i 2008 med Portsmouth F.C. FA Cuppen.

Landshold 
Hreiðarsson spillede i sin landsholdskarriere 89 kampe og scorede fem mål for Islands landshold, som han debuterede for i juni 2006 i et opgør mod Cypern. Han har siden da adskillige gange været holdets anfører.

Titler 

FA Cup
 2008 med Portsmouth F.C.

Eksterne henvisninger 

 Soccerbase.com spillerinfo 

Fodboldspillere fra Island
Fodboldtrænere fra Island
Fodboldspillere fra Crystal Palace F.C.
Fodboldspillere fra Brentford F.C.
Fodboldspillere fra Wimbledon F.C.
Fodboldspillere fra Ipswich Town F.C.
Fodboldspillere fra Charlton Athletic F.C.
Fodboldspillere fra Portsmouth F.C.
K.L. Aastrup

Karl Laurids Aastrup, kendt som K.L. Aastrup (født 26. november 1899 i Ulfborg, død 14. maj 1980 på Roskilde Sygehus) var en jysk præst og domprovst i Odense fra 1949 samt salmedigter.

Han blev Ridder af Dannebrog 1950 og Ridder af 1. grad 1961.

Han er begravet på Husby Kirkegård.

Litteratur 
 K.L. Aastrup. Erindringer, København: Gads Forlag 1999. 543 sider. .

Eksterne henvisninger 
 
 Den Danske Salmebog Online: Aastrup, Karl Laurids - biografi af Jørgen Kjærgaard

Domprovster fra Danmark
Selvbiografer fra Danmark
Salmedigtere fra Danmark
Kunstnere på finansloven (afdøde)
Danskere i 1900-tallet
Personer fra Jylland
Riddere af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Audi RS6

Audi RS6 er den kraftigste personbilsmodel fra Audi, som er blevet produceret siden 2002.

Første generation på basis af A6 C5 blev produceret fra 2002 til 2004, mens anden generation på basis af A6 C6 er blevet produceret siden 2008.

Motoren er i første generation en 4,2-liters V8-benzinmotor med 450 hk i den normale RS6 og 481 hk i RS6 plus. I anden generation blev den erstattet af en 5,0-liters V10-benzinmotor med biturbo og 579 hk. C7 modellen blev erstattet med en 4,0-liters biturbo V8 som leverer en effekt på 560 hk. Dog leverer performance modellen 605 hk fra den samme 4,0-liters biturbo V8.

Billeder

Specifikationer

Fodnoter

Eksterne henvisninger 

Officiel hjemmeside

RS6
Øvre mellemklassebiler
Biler introduceret i 2002
Biler fra 2000'erne
Biler fra 2010'erne
Stationcars
Schwarzenbach

Schwarzenbach er flertydigt:
 Schwarzenbach an der Saale – by i Oberfranken, Bayern, Tyskland
 Schwarzenbach am Wald – by i Oberfranken, Bayern, Tyskland
 Schwarzenbach (Oberpfalz) – by i Oberpfalz, Bayern, Tyskland
Tännesberg

Tännesberg er en købstad (markt) i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er hjemsted for Verwaltungsgemeinschaft Tännesberg.

Byen er en statsanerkendt rekreationsby.

Geografi 
Tännesberg ligger midt i Oberpfälzer Wald. Hele kommunens område hører under Naturpark Nördlicher Oberpfälzer Wald. Højeste punjkt er det 748 meter høje Schwangbühl i den østlige del af skovområdet Tännesberger Wald.

Tännesberg grænser mod nord til Leuchtenberg og Vohenstrauß, mod øst til Moosbach, mod syd til Teunz og Gleiritsch (begge i Landkreis Schwandorf) og mod vest til Trausnitz (ligeledes i Landkreis Schwandorf).
Ud over Tännesberg, ligger i kommunen landsbyerne: Großenschwand, Kleinschwand, Woppenrieth, Voitsberg, Fischerhammer og Pilchau.

Arrangementer 
 St. Jodok-Ritt i Tännesberg, er et valfartsarrangement til hest, der finder sted i fjerde weekend i juli

Eksterne henvisninger 

 Luftfotos
 Billeder fra Tännesberg 
 St. Jodok-Ritt / Pferdewallfahrt i Tännesberg
Vestby Station

Vestby Station (Vestby stasjon) er en norsk jernbanestation på Østfoldbanen (vestre linje) i Vestby. Stationen består af to spor med hver sin sideliggende perron og en stationsbygning i træ, der er opført efter tegninger af Peter Andreas Blix. Stationen ligger 59 m.o.h. Den betjenes af NSB's lokaltog mellem Stabekk og Moss.

Stationen åbnede sammen med Østfoldbanen 2. januar 1879. Den blev fjernstyret 8. december 1972 og gjort ubemandet 1. januar 2002. Den blev renoveret i 1996, da banen blev udbygget med dobbeltspor mellem Ski og Sandbukta.

Litteratur

Eksterne henvisninger 

Stationer på Østfoldbanen
Etableret i 1879
Jernbanestationer i Viken
Ås Station

Ås Station (Ås stasjon) er en norsk jernbanestation på Østfoldbanen (vestre linje) i Ås. Stationen består af to spor med to perronen og en stationsbygning, der er opført efter tegninger af Peter Andreas Blix. Den ligger 94,2 m.o.h., 31,15 km fra Oslo S. Stationen betjenes af NSB's lokaltog mellem Stabekk og Moss. 

Stationen åbnede sammen med Østfoldbanen 2. januar 1879. Oprindeligt hed den Aas, men den skiftede navn til Ås i april 1921. Den blev fjernstyret 8. december 1972. I foråret 2006 nedlagde NSB billetsalget på stationen. I stedet benyttes den nu indimellem til koncerter og forskellige udstillinger.

Litteratur

Eksterne henvisninger 

Stationer på Østfoldbanen
Etableret i 1879
Jernbanestationer i Viken